शनि जयंती भगवान् शनि के जन्म दिवस पर मनाई जाती है. इसे शनि अमावास्या भी कहते है. माना जाता है कि इस दिन शनि महाराज नवग्रह से बाहर आकर पहली बार धरती पर दिखाई दिए थे. शनि जयंती के दिन नवग्रह व् शनि मंदिर में स्पेशल पूजा की जाती है. कहते है जिनकी कुंडली में शनि का दोष रहता है, उन्हें इसके प्रकोप से बचने के लिए भगवान् शनि की आराधना करनी चाहिए. शनि महाराज को सबसे गुस्से वाला कहा जाता है, कहते है अगर शनि की दशा ख़राब चल रही होती है, तो बने हुए भी काम बिगड़ जाते है, जीवन में सुख शांति सफलता नहीं रहती है. शनि की द्रष्टि आपके जीवन में ना पड़े इसके लिए पंडित तरह तरह के उपाय आपको बताते है. हर शनिवार शनि मंदिर में तेल का दान, शनिवार उपास ये सब किया जाता है.